Potrivit site-ului edu.ro, Mihai Eminescu, absolvent al Colegiului Tehnic Edmond Nicolau din Focşani, a promovat bacalaureatul cu media 6,01.

La limba română, tânărul de 19 ani a obţinut 5,80, la matematică a fost notat cu 7,25, iar la chimie a luat nota 5,00, practic doar o sutime salvându-l de la eşecul de a nu promova bacalaureatul.

Mihai Eminescu are 19 ani, este din Focşani şi este singurul Eminescu din familie, acesta fiind de fapt prenumele tânărului, pe care i l-a dat unchiul său, pasionat de opera poetului.

În Vrancea a existat şi un candidat în vârstă de 55 de ani. Adrian Mihai a susţinut examenul de bacalaureat la Colegiul Tehnic "Valeriu D Cotea” şi se numără printre candidaţii cu cele mai mari medii din liceu. După ce a făcut liceul la seral, el a promovat bacalaureatul cu media 8.48, cea mai mare notă, 9.05, obţinând-o la biologie.